રાજકોટના સાયબર સિક્યોરિટી એક્સપર્ટ ડૉ. રતીશ કક્કડ કહે છે, “પૂરતી જાણકારી વિના લોકો એક ગાડરિયા પ્રવાહની જેમ કૅશલેસ ટ્રાન્ઝેક્શન તરફ વળ્યા છે તે આગામી દિવસોમાં ભારે જોખમી પુરવાર થઈ શકે છે. મોબાઈલ ધરાવતા લોકોમાંથી ૯૮ ટકા લોકો મોબાઈલ બેંકિંગ સુરક્ષિત કઈ રીતે કરી શકાય તે જાણતા નથી. ઈન્ટરનેટ બેંકિંગ પણ કઈ રીતે સુરક્ષિત કરી શકાય તે મોટા ભાગના યુઝર્સ જાણતા નથી ત્યારે સાયબર ક્રાઈમ વધવાની સંભાવના વધી જાય છે. ઈન્ટરનેટ બેંકિંગમાં બેઝિક વસ્તુ એ છે કે એચટીટીપીએસ સર્ચમાં આવે છે કે નહીં તે જોયા પછી ટ્રાન્ઝેક્શન કરવું જોઈએ, કારણ કે તે સંપૂર્ણ સુરક્ષિત છે. એસોચેમ જેવી સંસ્થાએ એક અહેવાલમાં ભારતમા ૬પ ટકા સાયબર ક્રાઈમ વધશે તેવી ચેતવણી આપી છે.”